
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๒  ธันวาคม  พ.ศ. ๒๕๕๘
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. ให้แปลคาถาดังต่อไปนี้  พร้อมทั้งจำแนกโดยบทสามัญว่ามีเท่าไร  อะไรบ้าง  แสดงความหมายมาพอได้ใจความ
                                          สมฺมาสมฺพุทฺธมตุลํ           สสทฺธมฺมคณุตฺตมํ
                                          อภิวาทิย  ภาสิสฺสํ           อภิธมฺมตฺถสงฺคหํ
๒. 
ก. คำว่า  ปรมัตถ์  หมายความว่าอย่างไร ? และมีกี่อย่าง ?


ข. ปรมัตถสัจจะ  มีกี่อย่าง ? คืออะไรบ้าง ?

๓.  ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒         
ข.  โทสมูลจิต ๒           
ค.  โมหมูลจิต ๒

ง.  ปฐมฌานวิปากจิต ๑                           
จ.  ทุติยฌานผลจิต
๔. ให้จำแนกจิต ๑๒๑  มาโดยชาติเภทนัย  และภูมิเภทนัย
๕. เจตสิก ๕๒  ดวงนั้น  เมื่อว่าโดยราสีมีเท่าใด ?  คืออะไรบ้าง ?  และในราสีหนึ่ง ๆ มีจำนวนเท่าใด  คืออะไรบ้าง ?

๖.
ก. อกุศลเจตสิก ๑๔  มีสัมปโยคนัยกี่นัย  คืออะไร ?


ข. จงแสดงสัมปโยคนัย  ในเจตสิกดังต่อไปนี้ว่ามีจิตประกอบได้เท่าไร  คืออะไรบ้าง

    อธิโมกข์
  ปีติ  
โมหะ  
สติ  
กรุณา
๗. ให้แสดงสังคหนัย  ในจิตดังต่อไปนี้มาดูว่ามีเจตสิกประกอบได้เท่าไร  คืออะไรบ้าง
ก.  โลภมูลจิตดวงที่ ๔              ข.  ทวิปัญจวิญญาณจิต ๑๐        
ค.  มหากุศลจิตดวงที่ ๓
ง.  ทุติยฌานจิต ๓                  จ.  ตติยฌานจิต ๘
๘.
ก. ให้แสดงคาถารูปปรมัตถ์  พร้อมคำแปล
ข.  ในรูป  ๒๘  นั้น  เมื่อจัดเป็นประเภทใหญ่  และประเภทเล็กแล้วมีจำนวนเท่าไร  คืออะไรบ้าง ?

๙. ให้แสดงความหมายและจำนวนของสมุฏฐานของรูปว่ามีจำนวนเท่าไร   คืออะไรบ้าง ? 


ก. เอกสมุฏฐานิกรูป

ข. ทวิสมุฏฐานิกรูป

ค. ติสมุฏฐานิกรูป

ง. จตุสมุฏฐานิกรูป

จ. นกุโตจิสมุฏฐานิกรูป
๑๐. จงแสดงนิพพาน ๑  นิพพาน ๒  และนิพพาน ๓  พร้อมความหมายตามลำดับ ?
----------------------------------------------
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๔ ธันวาคม  พ.ศ. ๒๕๕๘
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑. 
ก. สัทธรรมมีกี่อย่าง ?  คืออะไรบ้าง ?

ข. จิตมีกี่ประเภท  คืออะไรบ้าง ?  ยกบาลีขึ้นแสดงด้วย ?
ตอบ 
ก. สัทธรรมมี ๓ อย่างคือ
1. ปริยัติสัทธรรม  ได้แก่  พระบาลีและอรรถกถา
2. ปฏิบัติสัทธรรม  ได้แก่ การรักษาศีลการถือธุดงค์  การเจริญสมถกรรมฐานและวิปัสสนากรรมฐาน
3. ปฏิเวธสัทธรรม  ได้แก่ มรรค  ผล  นิพพาน  ฌาน  อภิญญา
ข. จิตมี ๔ ประเภท  คือ  กามาวจรจิต  รูปาวจรจิต  อรูปาวจรจิต  โลกุตตรจิต
ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ.
๒. จงแสดงธรรมชาติของจิต  เจตสิก  รูป  นิพพาน  มาโดยสังเขป ?
ตอบ
จิต 
ธรรมชาติที่รู้อารมณ์อยู่เสมอ (อารมฺมณวิชานนลกฺขณํ)

เจตสิก  ธรรมชาติที่อาศัยจิตเกิด (จิตฺตนิสฺสิตลกฺขณํ)

รูป  
ธรรมชาติที่มีการผันแปรเปลี่ยนแปลงสลายไป  (รุปฺปนลกฺขณํ)

นิพพาน ธรรมชาติที่สงบจากรูปนามขันธ์ ๕ (สนฺติลกฺขณํ)
๓.  
ก.  เจตสิกที่ประกอบในโลกียจิตได้ทั้งหมด  มีจำนวนเท่าไร  คืออะไรบ้าง ?

      
ข.  อกุศลเจตสิกที่ประกอบในโลภมูลจิตโดยเฉพาะนั้น  มีกี่ดวง  คืออะไรบ้าง ?

      
ค.  โลภมูลจิต ๘  มีเจตสิกประกอบได้เท่าไร  คืออะไรบ้าง ?

ตอบ
ก.  มี  
๗  ดวงคือ  สัพพจิตตสาธารณเจตสิก ๗

ข.  มี  
๓  ดวงคือ  โลภะ   ทิฏฐิ   มานะ

ค.  มี  ๒๒  ดวงคือ  อัญญสมานเจตสิก ๑๓   โมจตุก ๔  โลติก ๓  ถีทุก ๒
๔.  สัตว์ที่เกิดขึ้นโตทีเดียวโดยแน่นอน  มีกี่จำพวก  คืออะไรบ้าง ?

ตอบ
มี  ๒๔  จำพวก  คือ
สัตว์นรก ๑      นิชฌามตัณหิกเปรต ๑  เทวดาที่อยู่ในจาตุมหาราชิกา ๑  
(เว้นภุมมัฏฐเทวดา)    เทวดาที่อยู่ในเทวภูมิเบื้องบน ๕    รูปพรหม ๑๖





๕.  คำว่า  “นิพพาน”  เมื่อแยกบทออกแล้วมีกี่บท  และให้บอกความหมายของบทนั้น ๆ ด้วย  
     และจงแปลวจนัตถะดังต่อไปนี้
                          วินติ    สํสิพฺพตีติ    =   วานํ
                          วานโต  นิกฺขนฺตนฺติ  =   นิพฺพานํ
ตอบ
คำว่า  “นิพพาน”  เมื่อแยกบทออกแล้วมี  ๒  บทคือ  นิ + วาน.  นิ  แปลว่าพ้น  วาน  แปลว่าธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม ๒  บทเข้ากันแล้วเป็น  นิวาน  แปลว่า  ธรรมที่พ้นจากเครื่องเกี่ยวโยง  หมายถึงพ้นจากตัณหา  ดังมีวจนัตถะแสดงว่า
    
วินติ  สํสิพฺพตีติ = วานํ  ธรรมชาติใดย่อมเป็นผู้เกี่ยวไว้  ฉะนั้น  ธรรมชาตินั้นชื่อว่า  วาน  ได้แก่  ตัณหา               
    
วานโต  นิกฺขนฺตนฺติ = นิพฺพานํ ธรรมชาติใดย่อมพ้นจากเครื่องเกี่ยวโยง คือตัณหา  ฉะนั้น ธรรมชาตินั้นชื่อว่า นิพพาน
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๒  ธันวาคม  พ.ศ. ๒๕๕๘
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. ให้แปลคาถาดังต่อไปนี้  พร้อมทั้งจำแนกโดยบทสามัญว่ามีเท่าไร  อะไรบ้าง  แสดงความหมายมาพอได้ใจความ
                                          สมฺมาสมฺพุทฺธมตุลํ           สสทฺธมฺมคณุตฺตมํ
                                          อภิวาทิย ภาสิสฺสํ            อภิธมฺมตฺถสงฺคหํ
ตอบ
แปลคาถา  พร้อมทั้งจำแนกโดยบทสามัญ  ดังต่อไปนี้
     
ข้าพระพุทธเจ้า  (พระอนุรุทธาจารย์)  ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเองไม่มีผู้เปรียบปาน  พร้อมด้วยพระสัทธรรม  และคณะพระอริยสงฆ์เจ้าทั้งหลายซึ่งเป็นผู้อุดมแล้ว  จักแต่งคัมภีร์ที่มีนามอภิธรรมมัตถสังคหะต่อไป
เมื่อจำแนกบทโดยสามัญแล้ว  มี  ๖  บท  ด้วยกันคือ
1. สมฺมาสมฺพุทฺธํ  หมายความว่า  ผู้ตรัสรู้เญยยธรรมทั้งปวงตามลำพังพระองค์เองอย่างถูกถ้วน  ได้แก่
                       
                     พระสัมมาสัมพุทธะจำพวกเดียว  เป็นการปฏิเสธปัจเจกพุทธะสาวกพุทธะทั้งสอง
     
๒.  อตุลํ               
หมายความว่า  
หาผู้เปรียบปานมิได้
     
๓.  สสทฺธมฺมคณุตฺตมํ    
หมายความว่า
พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดม
     
๔.  อภิวาทิย                หมายความว่า
เป็นคำนอบน้อมแด่พระรัตนตรัย
     
๕.  ภาสิสฺสํ

หมายความว่า
เป็นคำรับรองว่าจะแต่ง
     
๖.  อภิธมฺมตฺถสงฺคหํ       หมายความว่า
ตามที่ได้กล่าวคำรับรองไว้ว่าจะแต่งนั้นก็ได้แก่คัมภีร์                                  
อภิธัมมัตถสังคหปกรณ์นี้เอง
๒. 
ก. คำว่า  ปรมัตถ์  หมายความว่าอย่างไร ? และมีกี่อย่าง ?

ข. ปรมัตถสัจจะ  มีกี่อย่าง ? คืออะไรบ้าง ?
ตอบ
ก. คำว่า ปรมัตถ์  หมายความว่า  สภาพของนามรูปที่เป็นองค์ธรรมอันประเสริฐไม่มีการผิดแปลกผันแปรแต่อย่างได  และเป็นธรรมที่เป็นประธานในอัตถบัญญัติและนามบัญญัติ ชื่อว่า  ปรมัตถ์ และปรมัตถธรรมมี ๔ อย่างคือ  จิต  เจตสิก  รูป  นิพพาน

ข. ปรมัตถสัจจะ มี ๒ อย่าง คือ

๑. สภาวสัจจะ ธรรมที่เป็นความจริงตามสภาวลักษณะ ได้แก่ กุศลธรรม อกุศลธรรม เป็นต้น ที่แสดงไว้ในอภิธรรมปิฎก

๒. อริยสัจจะ   ธรรมที่เป็นความจริงโดยเฉพาะอริยบุคคลทั้งหลาย  ได้แก่  อริยสัจจ์ ๔  มีทุกขสัจจ์  เป็นต้น
๓.
ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒         
ข.  โทสมูลจิต ๒           
ค.  โมหมูลจิต ๒

ง.  ปฐมฌานวิปากจิต ๑                           
จ.  ทุติยฌานผลจิต
ตอบ
แสดงบาลีและคำแปลในดังต่อไปนี้
ก.  โสมนสฺสสหคตํ  ทิฏฺฐฃิคตสมฺปยุตฺตํ  อสงฺขาริกํ
     จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยความเห็นผิด
     โสมนสฺสสหคตํ  ทิฏฺฐฃิคตสมฺปยุตฺตํ  สสงฺขาริกํ
     จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยความเห็นผิด
ข.  โทมนสฺสสหคตํ  ปฏิฆสมฺปยุตฺตํ  อสงฺขาริกํ
      จิตที่เกิดขึ้นโดยไม่มีการชักชวน  พร้อมด้วยความเสียใจ  ประกอบด้วยความโกรธ
      โทมนสฺสสหคตํ  ปฏิฆสมฺปยุตฺตํ  สสงฺขาริกํ
      จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
ค.  อุเปกฺขาสหคตํ  วิจิกิจฺฉาสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความสงสัย
     อุเปกฺขาสหคตํ  อุทฺธจฺจสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความฟุ้งซ่าน
ง.  วิตกฺกวิจารปีติสุขเอกคฺคตาสหิตํ  ปฐฃมชฺฌาน  วิปากจิตฺตํ
     ปฐมฌานวิปากจิต ๑  ที่เกิดพร้อมด้วยองค์ฌาน ๕  คือ  วิตก  วิจาร  ปีติ  สุข  เอกัคคตา
จ.  วิจารปีติสุขเอกคฺคตาสหิตํ  ทุติยชฺฌาน  โสตาปตฺติผลจิตฺตํ  สกทาคามิผลจิตฺตํ  อนาคามิผลจิตฺตํ
     อรหตฺตผลจิตฺตํ  ทุติยฌาน โสดาปัตติผลจิต ๑  สกทาคามิผลจิต ๑  อนาคามิผลจิต ๑  อรหัตตผลจิต ๑
     ที่เกิดพร้อมด้วงองค์ฌาน ๔  คือ  วิจาร  ปีติ  สุข  เอกัคคตา
๔.  ให้จำแนกจิต ๑๒๑  มาโดยชาติเภทนัย  และภูมิเภทนัย
ตอบ
จำแนกจิต  ๑๒๑  โดยชาติเภทนัย  และภูมิเภทนัย
จำแนกจิตโดยชาติมี  ๔  ชาติ  คือ
๑. อกุศลชาติ  มี  ๑๒   ดวงคือ  
โลภมูลจิต ๘  

โทสมูลจิต ๒  

โมหมูลจิต ๒
๒. กุศลชาติ  มี  ๓๗    ดวงคือ  
มหากุศลจิต ๘  

รูปาวจรกุศลจิต ๕  
อรูปาวจรกุศลจิต ๔  
มรรคจิต ๒๐
๓. วิปากชาติ  มี  ๕๒  ดวงคือ  
อกุศลวิปากจิต ๗  
อเหตุกกุศลวิปากจิต ๘  
มหาวิปากจิต ๘

รูปาวจรวิปากจิต ๕  
อรูปาวจรวิปากจิต ๔  
ผลจิต  ๒๐
๔. กริยาชาติ  มี  ๒๐  ดวงคือ  
อเหตุกกริยาจิต ๓ 
มหากริยาจิต ๘  
รูปาวจรกริยาจิต ๕  
อรูปาวจรกริยาจิต ๔
จำแนกจิตโดยภูมิมี ๔  คือ
๑. กามภูมิ  มี ๕๔  ดวงคือ  
อกุศลจิต  ๑๒  
อเหตุกจิต ๑๘  
กามาวจรโสภณจิต  ๒๔
๒. รูปภูมิ  มี  ๑๕  ดวงคือ  
รูปาวจรกุศลจิต ๕  
รูปาวจรวิปากจิต  ๕  
รูปาวจรกริยาจิต ๕
๓. อรูปภูมิ  มี  ๑๒  ดวงคือ  
อรูปาวจรกุศลจิต ๔  
อรูปาวจรวิปากจิต  ๔  
อรูปาวจรกริยาจิต ๔
๔. โลกุตตรภูมิ  มี  ๔๐  ดวงคือ  
มรรคจิต ๒๐  
ผลจิต ๒๐
๕. เจตสิก ๕๒  ดวงนั้น  เมื่อว่าโดยราสีมีเท่าใด ?  คืออะไรบ้าง ?  และในราสีหนึ่ง ๆ มีจำนวนเท่าใด  คืออะไรบ้าง ?
ตอบ
เจสิก  ๕๒  ดวงนั้น  เมื่อว่าโดยราสีมี  ๓ ราสีคือ
1. อัญญสมานราสีเจตสิก

๒. อกุศลราสีเจตสิก

๓. โสภณราสีเจตสิก
อัญญสมานราสีเจตสิก มีจำนวน  ๑๓  ดวงคือ
· สัพพจิตตสาธารณเจตสิก ๗
· ปกิณณกเจตสิก ๖
2. อกุศลราสีเจตสิก  มีจำนวน  ๑๔  ดวงคือ
· โมจตุกเจตสิก ๔
· โลติกเจตสิก ๓
· โทจตุกเจตสิก ๔
· ถิทุกเจตสิก ๒
· วิจิกิจฉาเจตสิก ๑
3. โสภณราสีเจตสิกมีจำนวน ๒๕ ดวงคือ
· โสภณสาธารณเจตสิก ๑๙
· วิรตีเจตสิก ๓
· อัปปมัญญาเจตสิก ๒
· ปัญญินทรีย์เจตสิก ๑
๖.
ก. อกุศลเจตสิก ๑๔  มีสัมปโยคนัยกี่นัย  คืออะไร ?

ข. จงแสดงสัมปโยคนัย  ในเจตสิกดังต่อไปนี้ว่ามีจิตประกอบได้เท่าไร  คืออะไรบ้าง


อธิโมกข์
  ปีติ  โมหะ  สติ  กรุณา
ตอบ
ก. อกุศลเจตสิก ๑๔  มีสัมปโยคนัย  ๕  นัย คือ
   โมจตุกเจตสิก ๔ ที่ประกอบในอกุศลจิต  ๑๒ ทั้งหมด  นับเป็น ๑ นัย
   โลติกเจตสิก ๓   ที่ประกอบในโลภมูลจิต ๘ ดวงเท่านั้น  นับเป็น ๑ นัย
   โทจตุกเจตสิก ๔ ที่ประกอบในโทสมูลจิต ๒ ดวงเท่านั้น   นับเป็น ๑ นัย
   ถิทุกเจตสิก ๒    ที่ประกอบในอกุศลสสังขาริกจิต ๕  ดวงเท่านั้น  นับเป็น ๑ นัย
   วิจิกิจฉาเจตสิก ๑ที่ประกอบในวิจิกิจฉาสัมปยุตตจิต ๑  ดวงเท่านั้น นับเป็น ๑ นัย

ข. อธิโมกข์  ประกอบได้ในจิต ๑๑๐ ดวงคือ กามจิต ๔๓ (เว้นทวิปัญจวิญญาณจิต ๑๐ วิจิกิจฉาสัมปยุตตจิต ๑) 
มหัคคตจิต ๒๗  โลกุตตรจิต  ๔๐

   ปีติ 
    ประกอบได้ในจิต ๕๑ ดวงคือกามโสมนัสสหคตจิต ๑๘ ปฐมฌานจิต ๑๑  ทุติยฌานจิต  ๑๑  


    ติยฌานจิต ๑๑

   โมหะ     ประกอบได้ในอกุศลจิต ๑๒  ทั้งหมด

   สติ  
    ประกอบได้ในโสภณจิตทั้งหมด ๕๙ หรือ ๙๑ ดวง

   กรุณา    ประกอบได้ในจิต ๒๘  ดวงคือ  มหากุศลจิต ๘ มหากริยาจิต ๘  รูปาวจรจิต ๑๒ (เว้นปัญจมฌาน ๓)
๗. ให้แสดงสังคหนัย  ในจิตดังต่อไปนี้มาดูว่ามีเจตสิกประกอบได้เท่าไร  คืออะไรบ้าง
ก.  โลภมูลจิตดวงที่ ๔             
ข.  ทวิปัญจวิญญาณจิต ๑๐        
ค.  มหากุศลจิตดวงที่ ๓
ง.  ทุติยฌานจิต ๓                  จ.  ตติยฌานจิต ๘
ตอบ
ก.  โลภมูลจิตดวงที่ ๔  มีเจตสิกประกอบได้  ๒๑  ดวงคือ อัญญสมานเจตสิก ๑๓  โมจตุกะ ๔  โลภะ  มานะ  
ถิทุกะ ๒
ข.  ทวิปัญจวิญญาณจิต  ๑๐  มีเจตสิกประกอบได้ ๗  ดวงคือ  สัพพจิตตสาธารณเจตสิก ๗
ค.  มหากุศลจิตดวงที่ ๓  มีเจตสิกประกอบได้  ๓๗  ดวงคือ อัญญสมานเจตสิก ๑๓  โสภณเจตสิก ๒๔ (เว้นปัญญา)
ง.  ทุติยฌานจิต ๓  มีเจตสิกประกอบได้ ๓๔  ดวงคือ  อัญญสมานเจตสิก ๑๒ (เว้นวิตก) โสภณเจตสิก ๒๒  
    (เว้นวิรตี๓)
จ.  ตติยณานจิต ๘  มีเจตสิกประกอบได้ ๓๔  ดวงคือ  อัญญสมานเจตสิก ๑๑ (เว้นวิตก, วิจาร)  โสภณเจตสิก ๒๓  (เว้นอัปปมัญญา ๒)
๘.
ก. ให้แสดงคาถารูปปรมัตถ์  พร้อมคำแปล
ข.  ในรูป  ๒๘  นั้น  เมื่อจัดเป็นประเภทใหญ่  และประเภทเล็กแล้วมีจำนวนเท่าไร  คืออะไรบ้าง ?

ตอบ
ก.  แสดงคาถารูปปรมัตถ์พร้อมคำแปล
              


สมุทฺเทสา  วิภาคา  จ              สมุฏฺฐฃานา   กลาปโต
              


ปวตฺติกฺกมโต  เจติ                  ปญฺจธา  ตตฺถ  สงฺคโห
การแสดงสงเคราะห์รูปในรูปปริจเฉทนี้  พระอนุรุทธาจารย์แสดงเป็น  ๕  นัย  คือ
๑.  รูปสมุทเทสนัย
การแสดงรูปโดยสังเขป
๒.  รูปวิภาคนัย   
การจำแนกรูปโดยพิสดาร
๓.  รูปสมุฏฐานนัย 
การแสดงสมุฏฐานของรูป
๔.  รูปกลาปนัย   
การแสดงรูปที่เกิดขึ้นเป็นหมวด ๆ
๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ
ข.  ในรูป ๒๘ นั้น  เมื่อจัดเป็นประเภทใหญ่แล้ว  มี ๒ คือ   ๑. นิปผันนรูป  ๑๘   
๒. อนิปผันนรูป ๑๐
     เมื่อจัดเป็นประเภทเล็กแล้ว  มี ๑๑ คือ   
๑. มหาภูตรูป ๔       ๗. อาหารรูป ๑
          

๒. ปสาทรูป ๕         ๘. ปริจเฉทรูป ๑
๓. วิสยรูป ๗-๔        ๙. วิญญัติรูป ๒
๔. ภาวรูป ๒           ๑๐. วิการรูป ๕-๓
๕. หทยรูป ๑          ๑๑. ลักขณรูป ๔
๖. ชีวิตรูป ๑
๙. ให้แสดงความหมายและจำนวนของสมุฏฐานของรูปว่ามีจำนวนเท่าไร   คืออะไรบ้าง ? 

ก. เอกสมุฏฐานิกรูป
ข. ทวิสมุฏฐานิกรูป
ค. ติสมุฏฐานิกรูป

ง. จตุสมุฏฐานิกรูป
จ. นกุโตจิสมุฏฐานิกรูป
ตอบ
ก. เอกสมุฏฐานิกรูป  หมายถึง  รูปที่เกิดจากสมุฏฐานอย่างเดียวมี ๑๑ คือ  ปสาทรูป ๕  ภาวรูป ๒ หทยรูป ๑ ชีวิตรูป ๑ รวม ๙ รูปนี้เกิดจากกรรมเป็นสมุฏฐานอย่างเดียว  วิญญัติรูป ๒  เกิดจากจิตเป็นสมุฏฐานอย่างเดียว

ข. ทวิสมุฏฐานิกรูป  หมายถึง  รูปที่เกิดจากสมุฏฐานทั้ง ๒  ได้  มี ๑  คือ  สัททารมณ์ ๑  เกิดจากจิต หรืออุตุเป็นสมุฏฐาน

ค. ติสมุฏฐานิกรูป  หมายถึง  รูปที่เกิดจากสมุฏฐานทั้ง ๓  ได้ มี ๓ คือ  วิการรูป ๓  เกิดจากจิต  อุตุ  อาหารเป็นสมุฏฐาน

ง. จตุสมุฏฐานิกรูป  หมายถึง   รูปที่เกิดจากสมุฏฐานทั้ง ๔ ได้  มี ๙  คือมหาภูตรูป ๔  รูปารมณ์  คันธารมณ์  รสารมณ์  อาหาร  ปริจเฉทรูป  เกิดจากกรรม  จิต  อุตุ  อาหารเป็นสมุฏฐาน

จ. นกุโตจิสมุฏฐานิกรูป  หมายถึง  รูปที่ไม่ได้เกิดจากสมุฏฐานอย่างใดอย่างหนึ่งมี ๔  คือ ลักขณรูป ๔
๑๐. จงแสดงนิพพาน ๑  นิพพาน ๒  และนิพพาน ๓  พร้อมความหมายตามลำดับ ?
ตอบ
พระนิพพานมี ๑ คือ 
พระนิพพาน  เมื่อว่าโดยสภาวะลักขณะแล้วมีอยู่อย่างเดียว  คือสันติลักษณะ  หมายถึงสงบจากกิเลสและขันธ์ ๕  ทั้งหลาย
นิพพาน   มี ๒  คือ   
๑.  สอุปาทิเสสนิพพาน 
หมายความว่า  นิพพานที่เป็นไปกับขันธ์ ๕  คือ  วิบากและกัมมชรูป  ที่เหลือจากกิเลสทั้งหลาย  ได้แก่  นิพพานของพระอรหันต์ที่มีชีวิตอยู่
๒.  อนุปาทิเสสนิพพาน  
หมายความว่า  นิพพานที่ไม่มีขันธ์ ๕  คือ  วิบากและกัมมชรูปเหลืออยู่  ได้แก่  นิพพานของพระอรหันต์ที่ปรินิพพานแล้ว
นิพพาน  มี ๓  คือ
๑.  สุญญตนิพพาน 
หมายความว่า  ความเป็นอยู่ของพระนิพพานนั้นสูญสิ้นจากกิเลส และขันธ์ ๕  ไม่มีอะไรเหลืออยู่แล้ว
๒.  อนิมิตตนิพพาน   
หมายความว่า  ความเป็นอยู่ของนิพพานนั้น  ไม่มีนิมิต  เครื่องหมาย  รูปร่างสัณฐาน สีสัน  วรรณะอย่างใดเลย
๓.  อัปปณิหิตนิพพาน  
หมายความว่า  ความเป็นอยู่ของนิพพานนั้น  ไม่มีอารมณ์ที่น่าปรารถนาด้วยโลภ  และไม่มีตัณหาที่เป็นตัวต้องการอยู่ในนิพพานนั้น
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
